CELEX: 62017TN0575
Language: da
Date: 2017-08-17 00:00:00
Title: Sag T-575/17: Sag anlagt den 17. august 2017 — Algebris (UK) m.fl. mod SRB

13.11.2017   
            
            
               DA
            
            
               Den Europæiske Unions Tidende
            
            
               C 382/47
            
         Sag anlagt den 17. august 2017 — Algebris (UK) m.fl. mod SRB
   (Sag T-575/17)
   (2017/C 382/59)
   Processprog: engelsk
   
      Parter
   
   
      Sagsøgere: Algebris (UK) Ltd (London, Det Forenede Kongerige), Anchorage Capital Group LLC (New York, New York, De Forenede Stater), Ronit Capital LLP (London) (ved advokaterne T. Soames og J. Vandenbussche, solicitor R. East, og barrister N. Chesaites)
   
      Sagsøgt: Den Fælles Afviklingsinstans (SRB)
   
      Sagsøgernes påstande
   
   
               —
            
            
               Afgørelse truffet af Den Fælles Afviklingsinstans den 7. juni 2017 (SRB/EES/2017/08) vedrørende vedtagelse af en afviklingsordning med hensyn til Banco Popular Español S.A. (1) annulleres i sin helhed, subsidiært annulleres artikel 1 og/eller 6 heri.
            
         
               —
            
            
               SRB tilpligtes at betale sagsøgernes sagsomkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført fem anbringender.
   
               1.
            
            
               Første anbringende om, at SRB har begået alvorlige overtrædelser af principperne om fortrolighed og tavshedspligt i strid med artikel 339 TEUF og artikel 88, stk. 1, i forordning (EU) nr. 806/2014 (2) og Domstolens retspraksis, og dermed også har tilsidesat sagsøgernes ret til god forvaltningsskik som fastsat i artikel 41 i Den Europæiske Unions charter om grundlæggende rettigheder.
            
         
               2.
            
            
               Andet anbringende om Europa-Kommissionens åbenbare fejlskøn i sin anvendelse af artikel 14, 18, 20, 21, 22 og 24 i forordning nr. 806/2014.
               
                           —
                        
                        
                           Sagsøgerne har i denne henseende gjort gældende, at værdiansættelsen af Banco Popular, som dannede grundlag for den afviklingsforanstaltning, der er truffet i overensstemmelse med afviklingsordningen, hverken var retfærdig, fornuftig eller pålidelig, og ikke var i overensstemmelse med princippet om, at »ingen kreditor må stilles ringere«. Værdiansættelsen udgjorde derfor ikke et nøjagtigt, pålideligt og sammenhængende bevis som afviklingsordningen kunne baseres på, og den kunne ikke støtte den anfægtede afgørelse. Endvidere og af de samme grunde var afviklingsordningen (og dermed afgørelsen) åbenbart uforholdsmæssig, idet den gik videre end de foranstaltninger, der var nødvendige for at sikre afviklingsmålene.
                        
                     
         
               3.
            
            
               Tredje anbringende om, at SRB har eksproprieret sagsøgernes ejendom i strid med deres grundlæggende rettigheder, som er sikret ved almindelige EU-retlige principper og fastsat i artikel 17 i chartret om grundlæggende rettigheder.
            
         
               4.
            
            
               Fjerde anbringende om, at SRB har undladt at sikre i overensstemmelse med artikel 41 i chartret om grundlæggende rettigheder og Domstolens retspraksis, at sagsøgerne fik ret til at blive hørt i løbet af afviklingsprocessen.
            
         
               5.
            
            
               Femte anbringende om, at afviklingsordningen ikke blev lovligt godkendt af Kommissionen, og at den anfægtede afgørelse derfor ikke trådte lovligt i kraft.
               
                           —
                        
                        
                           I denne forbindelse har sagsøgerne gjort gældende, at Europa-Kommissionen før vedtagelsen af dens afgørelse (EU) 2017/1246 om godkendelse af afviklingsordningen på en ukorrekt måde eller slet ikke har vurderet afviklingsordningens skønsmæssige aspekter. Dette udgør en tilsidesættelse af Kommissionens forpligtelser i henhold til forordning (EU) nr. 806/2014 og af principperne i Domstolens Meroni-retspraksis. SRB har derfor foretaget et åbenbart fejlskøn og begået en retlig fejl ved at konkludere, at dens afgørelse om vedtagelse af afviklingsordningen kunne træde i kraft eller var trådt i kraft. Endvidere eller subsidiært og under alle omstændigheder trådte den afviklingsordning, som blev vedtaget med den anfægtede afgørelse, ikke lovligt i kraft.
                        
                     
         
      (1)  Kommissionens afgørelse (EU) 2017/1246 af 7.6.2017 om godkendelse af afviklingsordningen for Banco Popular Español S.A. (meddelt under nummer C(2017) 4038) (EUT 2017, L 178, s. 15)
   
      (2)  Europa-Parlamentets og Rådets forordning (EU) nr. 806/2014 af 15.7.2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010.